ལྷག་པར་དུ་ཀློག་མགྱོགས་པར་སློབ་མི་རུང་སྟེ།ཀློག་ལ་རིང་ན་ལོ་ངོ་སྟོང་ཕྲག་དྲུག་ཙམ་གྱི་ལོ་རྒྱུས་ལས་མེད་ཅིང་།ཀླད་པ་ལ་ཤོག་བུ་ལ་སོགས་པར་བཀོད་པའི་བརྡ་རྟགས་རྣམས་གོ་དོན་སྣ་ཚོགས་པར་གོ་ཐུབ་པའི་ནུས་པ་སྐྱེས་ཐོབ་ཏུ་མེད།ཀློག་ནི་གོམ་པ་སྤོ་བ་སོགས་ཀྱི་ནུས་པ་ལྟར་རང་ཤུགས་ཀྱིས་ཤེས་ཐུབ་པ་ཞིག་མིན་པར་།འདི་ཉིད་ག་ལེར་སྐྱོང་ཆོག་མོད་བཙན་གྱིས་ལོབས་སུ་འཇུག་དཀའ།འོན་ཀྱང་ད་ལྟའི་སློབ་གྲྭ་ཕལ་མོ་ཆེས་སློབ་མ་ཚོར་བཙན་གྱིས་ནུས་པ་འདི་ལོབས་སུ་འཇུག་གི་ཡོད།མདོར་ན་གོང་ལྟར་བརྗོད་པ་ནི་སློབ་སྔོན་གྱི་སློབ་གསོ་མྱོང་བའི་གོ་སྐབས་སྒྲུན་མི་ཆོག་དང་།བྱིས་པ་དབུལ་ཕོངས་ཀྱིས་དུས་སྔ་མོའི་སློབ་གསོ་ལེགས་པོ་མྱོང་མི་ཆོག་ཟེར་བ་མིན་པར།ཁྱིམ་ཚང་གི་འཚོ་བའི་ཆ་རྐྱེན་གང་འདྲ་ཡིན་ནའང་བྱིས་པས་མྱངས་པའི་དུས་སྔ་མོའི་སློབ་གསོ་ཡིས་ཁོ་ཚོའི་གོང་འཕེལ་ལ་ཕན་ཐོགས་པ་ཞིག་དགོས།དེའི་ཕྱིར་སློབ་གསོའི་སྲིད་ཇུས་བཟོ་མཁན་ཚོས་ཀྱང་འདི་ཕྱོགས་ཀྱི་ཚན་རིག་ཞིབ་འཇུག་གི་འབྲས་བུ་ལ་དོ་སྣང་བྱ་དགོས་པ་ནི་རེ་བའོ།།